dfdc612ee41a5bf7f9ae3b73bd8d37a7
Τι πρέπει να προσέξεις στην κατασκευή υδραυλικής εγκατάστασης αποχέτευσης;
--------------------------------------------------------------------------


douleutaras.gr
2020.50

Η σωστή εγκατάσταση της οικιακής αποχέτευσης ξεκινά από τον κατάλληλο αρχιτεκτονικό σχεδιασμό. Για παράδειγμα, πρέπει να γίνεται σαφής διαχωρισμός της υδραυλικής εγκατάστασης αποχέτευσης με την εγκατάσταση ύδρευσης.


Ας δούμε, όμως και κάποια άλλα στοιχεία όπου πρέπει να δίνεται ιδιαίτερη προσοχή, κατά την κατασκευή της εγκατάστασης αποχέτευσης για νέα κτίρια.


**1. Το υλικό των σωληνώσεων.** Οι σωλήνες της αποχέτευσης συνήθως κατασκευάζονται από ανθεκτικό PVC, ή πλαστικό, το οποίο είναι πιο ανθεκτικό, σε σχέση με το παραδοσιακό υλικό κατασκευής σωλήνων αποχέτευσης.


**2. Η σωστή κλίση των σωλήνων.** Ο έμπειρος υδραυλικός θα φροντίσει να τοποθετήσει τους σωλήνες της αποχέτευσης με τη σωστή κλίση, ανάλογα με το χώρο σου. Έτσι, δε θα συσσωρεύονται εύκολα αντικείμενα μέσα στους σωλήνες και δε θα βουλώνουν.


**3. Η κατασκευή βόθρου.** Αν η περιοχή σου δεν είναι συνδεδεμένη σε αποχετευτικό δίκτυο, θα χρειαστεί η υδραυλική εγκατάσταση αποχέτευσης του σπιτιού σου να συνδεθεί με βόθρο, στεγανό, ή απορροφητικό. Ωστόσο, καλό είναι να θυμάσαι, πως οι απορροφητικοί δεν επιτρέπονται σε όλες τις κατοικημένες περιοχές.


**4. Η τοποθέτηση σιφωνιών δαπέδου.** Τα σιφώνια δαπέδου έχουν μια πολύ σημαντική λειτουργία για την υδραυλική εγκατάσταση αποχέτευσης, η οποία είναι να μην επιτρέπουν στις δυσάρεστες οσμές να διαχέονται μέσα στο σπίτι. Έτσι, πρέπει η κατασκευή τους να γίνεται με πολλή προσοχή.


**5. Η τοποθέτηση μηχανοσίφωνα αποχέτευσης**. Ο μηχανοσίφωνας αποχέτευσης είναι ένα μεγάλο σιφώνι που τοποθετείται στο τέλος της υδραυλικής εγκατάστασης αποχέτευσης του σπιτιού σου, όπου γίνεται η σύνδεση με τον υπόνομο ή το βόθρο. Η λειτουργία του είναι πολύ σημαντική, καθώς απαγορεύει στις οσμές από τον υπόνομο να επιστρέφουν στην αποχέτευσή σου.


**6. Ο διαχωρισμός δικτύου αποχέτευσης λυμάτων και ομβρίων**. Το δίκτυο αποχέτευσης λυμάτων του σπιτιού σου δεν πρέπει να αναμειγνύεται με το δίκτυο ομβρίων υδάτων. Η ανάμειξή τους θα σήμαινε, πως τα ακάθαρτα νερά που απορρέουν από την αποχέτευση, συναντούν τα καθαρά νερά.


